Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 18 1988. évi I. törvény 45. §.
Paragraph Index: 556

18 1988. évi I. törvény 45. §. 2004/8. szám Földutak esetén az útellenõrzés gyakoriságát a települési önkormányzat a helyi igénynek megfelelõen saját hatáskörében szabályozza. Az útellenõrzés végrehajtását (programját és az elvégzendõ feladatokat) a közút kezelõje szervezi meg. Az útellenõrzés programjának megszervezésénél arra kell törekedni, hogy — az egyes közútkezelési szolgáltatási osztályokon belül, a helyi adottságok ismeretében, a lehetõ leghosszabb szakaszokat azonos gyakorisággal ellenõrizzék; — az útkezelõk az ellenõrzést a hálózatok érintkezési, kapcsolódási és átmenõ szakaszain egyeztetetten végezzék el. A helyi közút biztonságát veszélyeztetõ problémákat, hiányosságokat az útellenõrnek jeleznie kell, illetve meg kell szüntetnie. Az észlelt problémákat és a megtett intézkedéseket haladéktalanul jelentenie kell a helyi közútkezelõ felelõs vezetõjének. A Kkt. szerint az útellenõr — feladatainak ellátása során — megteszi a szükséges intézkedéseket, figyelmeztet, a szabálytalan magatartás megszüntetésére felhív, illetve büntetõ vagy szabálysértési feljelentést tesz, közlekedési hatósági eljárást kezdeményez. Az útellenõrnek intézkedéseirõl és megállapításairól nyilvántartást kell vezetnie. Az útellenõr intézkedéseinek körét az F) függelék tartalmazza. 4.4. A hidak és egyéb mûtárgyak vizsgálata Az ellenõrzõ vizsgálatok esedékességét a közút kezelõje tartja nyilván. A vizsgálatok alkalmával észlelt hiányok és rendellenességek megszüntetésérõl gondoskodnia kell. A hídnak nem minõsülõ mûtárgyak állapotát — megszemlélés útján — rendszeresen ellenõrizni kell. Ezt az ellenõrzést az útellenõröknek a helyi közutak ellenõrzésére vonatkozó szabályok szerint és gyakorisággal kell végezniük. A hidak mûszaki felügyeletének alapvetõ célja, hogy a helyi közút kezelõje meggyõzõdjék a hidak mûszaki állapotáról, és annak ismeretében megtehesse, illetve kezdeményezhesse — a híd állékonysága, valamint a közlekedés biztonsága érdekében — a megállapított elváltozások és hibák kijavítására, a szükséges korlátozások bevezetésérõl, illetve — indokolt esetben — dönthessen a híd átépítésérõl. A hidak mûszaki felügyeletére vonatkozó részletes szabályokat 20, intézkedéseket a G) függelék tartalmazza.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes